
_ Butlletí Setmanal de Contra-lnformació _ 

N úmero 447. Setmana del 17 al 23 de gener de 2007 

El jutge Pedraz de l'Audiència Nacional ha ordenat detenir els tres militars nord-amerícans implicats en la mort del reporter José Couso el 8 d’abril del 2003 a Bagdad. El jutge ha reobert el cas després que s'acceptés un recurs a tràmit al Tribunal Suprem. 


M AM BO: «desaparèixer per 
aparèixer a tot arreu» 

500 persones participen de la manifestació de suport 


Okupació i Centres Socals 


Multitudinària manifestació en suport al CSO Kan Mireia 

Els mossos carreguen brutalment contra els manifestants quan intentaven fer un tall de trànsit a la Ronda de Dalt 


Trinitat Vella/Barcelona El passat 10 de 
gener, 6 furgonetes dels mossos d'esquadra 
acompanyades d’una ambulància I una pila de 
secretes, van desallotjar el cso Kan Mireia al 
barri de la trinitat de barcelona. Els antiaval- 
ots van venir per sorpresa per evitar que la 
gent de la casa pogués resistir, A l'interior de 
l'immoble van trobar a quatre persones a les 
quals van tancar en una habitació mentre 
polides de la brigada d'informació encaputx¬ 
ats regiraven i robaven coses personals de la 
gent com targetes de memòria, fotografies, 
documents etc. L'edifici de Kan M ireia, okupat 
per un nombrós col·lectiu de joves de la 
Trinitat Vella el mes de setembre de l'any 
1996, s’havia convertit en un espai de referèn¬ 
cia al barri. Kan mireia, duia més de trenta 
anys abandonada. La familia Atienza, propi¬ 
etària i constructora van marxar sense acabar 
l'obra i sense pagar als obrers. En aquests 10 
anys d’okupació s'han realitzat nombrosos 
tallers i activitats pel barri. A part, Kan M ireia 
ha servit de plataforma per diferents lluites 
barrials així com de nombrosos col·lectius. 
També ha servit de sostre per a moltes per¬ 
sones. Durant aquests 10 anys d'okupació, tres 
han estat els judicis pels quals ha hagut de 
passar Kan M ireia, 2 penals que van ser guany¬ 
ats, i un de civil. Segons s'ha pogut saber, el 
desallotjament de Kan M ireia es va efectuar a 
instàncies dels mossos i no pas per decisió 
judicial. La interlocutòria signada per desal¬ 
lotjar el dia 10 i no comunicada a les parts no 
va ser fruit d'una decisió judicial, sinó de pres¬ 
sions exercides des de la Conselleria 
d'Interior. El 20 de desembre la jutgessa de 
primera instància 31de Barcelona va rebre una 
trucada des d'Interior. Segons consta a l'expe¬ 
dient des de la conselleria de Joan Saura es va 
«suggerir» un avançament del dia de desallot¬ 
jament previst el 15 de gener. També es va 


demanar que no fos comunicada a les parts la 
nova ordre. Literalment es fa constar que 
aquesta decisió es vol que es prengui des 
d'Interior per així evitar les mobilitzacions 
protestes convocades per Kan Mireia entre 
els dies 13 i 15 de gener. A l'expedient no s'ex¬ 
plica «qui va fer la trucada» i si això és una 
pràctica habitual o un procediment 
reglamentari. La nova interlocutòria fou sig¬ 


nada el dia 4 de gener, però va ser comunica¬ 
da a les parts fins el matí del dia 10, quan el 
desallotjament ja s’havia executat. 

Concentració a la seu d’Iniciativa 
Després del desallotjament de Kan Mireia, 
a la Trinitat Vella, una quarentena de per¬ 
sones es van concentrar a la plaça Sant 
Jaume per protestar contra la política 
repressiva de Joan Saura, custodiats per un 
gran desplegament de mossos, i passats uns 
45 minuts, els manifestants es van dirigir 
davant la seu d’Iniciativa Catalunya - Els 
Verds al carrer Ciutat. Des dels mitjans de 


comunicació, es va criminalitzar de manera 
flagrant a la gent de Kan Mireia titllant-los 
de violents i mostrant imatges manipulades 
de l'interior de l'edifici. Fins i tot Antena 3, 
es va permetre el luxe de fer quedar als 
okupants de la casa com uns porcs 
mostrant imatges prèviament preparades 
de la dutxa, el menjador, i altres espais de 
la casa. 


Prop d'un miler de persones es manifesten 
El passat dissabte 13 de gener, prop de 1000 
persones van recórrer els carrers de la Trinitat 
en suport amb el centre social desallotjat. La 
manifestació va començar a la plaça de la 
Trinitat, on els Diables de Sant Andreu, van 
oferir un espectacle de foc criticant la políti¬ 
ca d'habitatge i repressiva de l'ajuntament de 
Barcelona, amenitzat per la música de la 
Charanga del barri. Quan va acabar l'actuació 
i per donar el tret d'inici de la marxa, un gran 
pancarta va ser desplegada del campanar de 
i'església on es podia llegir «Stop especulació, 
corrupció i explotació». La manifestació va 


recórrer els principals carrers del barri tot 
passant per la presó de joves, que estava for¬ 
tament custodiat per agents dels mossos 
d'esquadra, on es va llegir un comunicat en 
suport als presos del 4f, i es van cridar con¬ 
signes en contra de les presons. Un cordó 
d'antiavalots, va tallar el pas de la mani 
festació quan aquesta es decidia anar cap a la 
Meridiana, llavors de forma improvitzada la 
marxa es va dirigir cap a la ronda, que va ser 
tallada durant uns deu minuts. Va ser en aque¬ 
st moment en què els mossos van carregar 
contra la gent d'una forma brutal i despropor¬ 
cionada, disparant pilotes de goma contra la 
multitud, i apallisant a gent amb les seves 
porres. Com a mínim vuit persones van resul¬ 
tar ferides de diferent consideració. Un fort 
traumatisme al cap, un hematoma a l'esquena, 
un braç trencat, i altres contusions. Una de les 
persones ferides va haver de ser intervinguda 
quirúrgicament. Fins i tot, alguns veïns que no 
van estar a la manifestació també van patir les 
agressions dels agents. Cal destacar que la 
versió dels mossos segons la qual els manifes¬ 
tants van llançar tot tipus d'objectes contra 
els agents, va ser negada per diversos peri¬ 
odistes presents al lloc dels fets. En aquests 
moments s'està tramitant la presentació 
d'una denúncia contra els mossos per les 
agressions patides. Els okupants de Kan 
Mireia, han convocat una roda de Prensa pel 
proper dijous 18 de gener a les ILOOh a l'es¬ 
glésia de la Trinitat. 

La seu d'ICV de Mataró apareix amb pintades 
La seu d'Iniciativa per Catalunya-Verds de 
Mataró va apareixer el passat dia 15 plena de 
pintades "i es van inutilitzar els panys, en 
resposta al desallotjament de Kan Mireia. 

Ciutat Vella/ Barcelona.- Divendres 12 de 
gener va tenir lloc la manifestació en rebuig 
al desallotjament que va patir dilluns, sense 
previ avís, el centre social okupat "Mambo” 
que estava gestionat per dones. A la mani¬ 
festació que va reunir unes 500 persones i 
van participar diferents col·lectius de dones 
del barri del Raval així com gent diversa d'al¬ 
tres grups i espais de la ciutat. Durant dues 
hores es van recórrer els carrers del barri 


Sabadell/ Vallès Occidental.- El passat dil¬ 
luns 15 a primera hora del matí, un grup de 
persones va presentar quatre denúncies 
per agressions contra els mossos 
d'esquadra als jutjats de Sabadell. Les qua¬ 
tre denúncies i una reclamació per robatori 
es remonten al desembre de l'any passat 
quan els mossos van desallotjar el CSA 
Calamarsa situat a la plaça dels M aquis. Els 
mossos van carregar en dues ocasions con- 


Bilbo.- Aquest cap de setmana s'ha okupat 
un nou espai a Bilbo. El local que restava 
abandonat era conegut per ser una referèn¬ 
cia del moviment per l'alliberament de gays 
i lesbianes així com un lloc utilitzat per 
diferents moviments socials i populars de la 


acompanyats d'una banda musical i es van 
fer diferents pintades i performances 
denunciant la remodelació urbanística i 
veinal que pateix el barri, en favor de la dona 
i per l'okupació. Finalment la marxa va 
acabar davant de l'edifici desallotjat d'on es 
va desplegar una pancarta que deia: 
"desaparèixer per aparèixer a tot arreu. 
Mambo feminista". 

tra el grup de persones concentrades fora 
la casa, amb el resultat de diverses person¬ 
es ferides, quatre de les quals han decidit 
presentar denúncies per lesions. Per altra 
banda, la reclamació per robatori al·lega 
que els mossos van robar material divers 
del centre social, que no figura en cap acta 
com a requisat: cartells, llibres i actes 
d'assemblea. 


ciutat. Així doncs dissabte al matí la Gazte 
Asamblada del Casco Viejo de Bilbo junta¬ 
ment amb els veïns van celebrar l'okupació 
d'aquest nou espai autogestionat pel barri al 
que han anomenat Gaztetxe Zazpi Katu II. 

Gazte Asamblada +Contra-lnfos 16/1/ 07 



Una agent antidisturbis dels mossos carrega contra la pancarta dlnici de la marxa. 


4 denúncies per agressions 
contra els mossos d'esquadra 

Els fets es remonten al desembre del 2006 amb el 

desallotjament del CSA Calamarsa 


Alerta Solidària +Contra-lnfos 16/1/ 07 

Un nou espai alliberat a Bilbo 














El centre social La KÒ PI de 
Berlin assetjat per la policia 

Berlin/Alemanya- Prop de 50 policies ale- car a l'interior, mentre observaven l'actuació 
manys van ocupar durant un hora algunes dels antiavalots per la resta de sales, ràpida- 
salesi el pati del centre social KÒ PI de Berlin. ment es va anar concentrant gent a l'exterior 
Es tracta del segon assetjament policial que de l'edifici, fent pressió perque la policia 
han patit en els últims deu dies i on la policia marxés. Al barri de Kreuzberg i en resposta a 
va requisar sobretot material relacionat amb aquestes provocacions, unes 70 persones es 
la campanya anti-G8. La gent de la casa va van manifestar bloquejant alguns carrers 
ser sorpresa per la policia i es va poder tan- durant mig hora. Contra-lnfos 16/1/ 07 


Impunitat poucial 


Impunitat policial aOlot 

Dies després d’una protesta els mossos detenen a dues persones 

Olot/ La Garrotxa.- El passat mes de la mateixa gent. Fou aleshores quan els poli- 
desembre un contundent operatiu policial cies van començar a utilitzar les porres 
aparegué amb furgons antiavalots i homes colpejant tothom qui anés per davant. En 
encaputxats en un bar d'Olot, per tal de veure aquesta actitud de violència física, els 
practicar-hi una redada "antidroga”. Varen manifestats s'hi van encarar i es van man- 
separar totes les persones i fer-les obrir de tenir ferms a continuar l'acte de protesta. En 
braços i cames contra les parets i, segons la veure's en Inferioritat, un dels esbirros 
multitud de testimonis, apart de registrar- municipals va treure la pistola i va apuntar la 
los la roba també van seleccionar algunes gent a la cara, demostrant també que havia 
d'aspecte immigrat per a ficar-los paperines tret el fiador. Tot va semblar acabar-se aqui, 
de droga i detenir-les. Fou després, el dijous ja que tothom va fugir per on va poder. Però 
28 de desembre, quan es produí una maní- uns dies més tard un escamot de furgons 
festació de 30 o 40 persones pels carrers dels mossos va aparèixer en un altre bar on 
d’O lot, en protesta per aquest tipus d'actua- es trobaven algunes de les persones de la 
cíons policials i criminalitzadores, on van protesta, i els van instar a què sortissin del 
acudir afectats, familiars i criatures. En un local. Davant la negativa d'aquests usuaris del 
moment de l'acte de protesta van aparèixer bar, diversos policies van entrar, colpejar i 
2 o 3 policies de l'Ajuntament increpant els arrossegar la gent, i es van quedar amb dues 
manifestants per a què dissolguessin la man- persones sota règim de detenció, acusades 
ifestació, i es van trobar amb la negativa de d’agressió a l'autoritat.Contra-Infos 16/1/ 07 

Dos imputats per pintades en la 
manifestació de Pedro Àlvarez 

Hospitalet del Llobregat/ Barcelonès.- Com que la gent marxava dos joves van ser iden- 
cada any el 15 de Desembre a L'Hospitalet tificats. Un mes més tard els ha arribat una 
del Llobregat es va sortir al carrer per a citació judial pel dia 14 de març on sel's 
protestar contra l'assesinat d'en Pedro acusa der fer dues pintades en favor de la 
Alvarez mort fa ja 14 anys a mans d'un poli- campanya d’en Pedro Alvarez. Hi ha un ter- 
cia que encara segueix en llibertat. Aquest cer imputat, que no fou identificat en cap 
2006 la manifestació va transcorre sense moment, però que està imputat perque un 
gaires incidents, però ha mitja maní- mosso declare que ell el va veure realitzant 
festació dues persones van ser retingudes un altra pintada i que el reconeix perque ja 
pels mossos per intertar identificar-les, ha coincidit amb ell en un altre judici. Els 
però gràcies al recolçament de la gent tot tres joves s'enfronten a una multa de 200 a 
va quedar en un ensurt. Però un cop 2000euros. 

desconvocada la manifestació i aprofitant Contra-lnfos 16/1/ 07 


Vbnat Contra l'Especulació 


Jordi Hereu impedeix l'acampada 
dels Fills de Don Quixot 

100 persones es concentren sota un fort assetjament policial 


Procés de pau a Euskadi 


Convocatòria en suport a Euskal 
Herria «Pel diàleg i la negociació» 

Concentració a la placa Sant laume sota el lema «Sense 
democràcia no hi ha pau. Autodeterminació» 


Barcelona.- Des del dilluns 8 de gener, l'al¬ 
calde Jordi Hereu anunciava i repetia que 
no permetria l'acampada pacífica, convo¬ 
cada el dissabte 13 al migdia a la plaça Sant 
Jaume, per representants del moviment 
francès Fills de Don Quixot. I així va ser. Un 
centenar de persones es van encaminar cap 
a la plaça Sant Jaume, on es van trobar amb 
un desplegament d’antidisturbis de mossos 
d'esquadra i guàrdia urbana. Alhora, tota la 
plaça havia estat ruixada amb mangueres 
per tal de mullar el terra i posar traves a l’a¬ 
campada. Els mossos i la guàrdia urbana 
van registrar a la majoria dels concentrats, 
permetent-los l'entrada al mig de la plaça, 
però requisant-los el material relacionat 
amb l'acampada. Tot i això, els concentrats 
van poder muntar una taula al bell mig de 
la plaça des d'on van celebrar una roda de 
premsa en la qual van denunciar l'actitud 
municipal i la situació d'assetjament als 
grups que denuncien la situació de l'habi¬ 
tatge. Tot i que l’acte havia estat programat 
per a que durés cinc hores, degut a l'asset- 
jament policial i a les poques possibilitats 
de fer qualsevol activitat, el grup va 
desconvocar l'acampada a les 14h, 
Membres del moviment francès sense- 
sostre Fills de Don Quixot van anunciar que 
romandran més temps a Barcelona, partici - 
pant de les convocatòries dels grups en 
defensa de l’habitatge. 


Resposta a l’assetjament institucional 
A continuació reproduïm part del comuni¬ 
cat de denúncia als fets de l'acampada sig 
nat per l'Assemblea pel dret a l'Habitatge, 
Oficina pels Drets Socials i Els Fills de Don 
Quixot: « (...) L’alcalde Hereu í les institu¬ 
cions públiques, en general, han mostrat un 
cop més la seva insensibilitat cap a la greu 
situació actual entorn a l'accés al dret a 
l'habitatge. Segons dades municipals a 
Barcelona hi ha 712 places d'acolliment noc¬ 
turn per a unes 2000 persones sense sostre, 
moltes d'elles en espais inadequats com són 
poliesportius. Només 72 persones par¬ 
ticipen en programes d'inserció. A més a 
més, l'habitatge és un dels principals motius 
de preocupació de la ciutadania. Entre un 20 
i 30 percent de la població no hi té accés i 
un 40% està fortament hipotecada. Afirmar 
que "la situació de l'habitatge a Barcelona 
no té resa veure amb la de París", constitueix 
un acte de cinisme polític (...) No pot haver- 
hi convivència ciutadana autèntica sense el 
ple reconeixement a tots i totes dels drets 
civils, polítics, socials I culturals, començant 
pel dret a criticar a qui més responsabilitat 
té en la seva garantia. En una situació com 
l’actual, sortir al carrer i exigir el dret a 
l'habitatge per tothom no només és un dret 
sinó un deure cívic que les autoritats no 
haurien d'obstaculitzar.». 

Barcelona.- El proper dissabte 20 de gener, 
les diverses entitats participants del Grup 
de Suport a Euskal Herria, han convocat una 
concentració a les 12h del migdia a la plaça 
Sant Jaume sota el lema «Sense democràcia 
no hi ha pau. Autodeterminació. Pel diàleg i 
la negociació». A continuació reproduïm el 
manifest del grup que convoca la concen¬ 
tració i també anima a entitats i grups a 
adherir-se al comunicat. «El procés per a la 
resolució del conflicte polític entre el País 
Basc i els estats espanyol i francès, és avui 
més necessari que mai. L'objectiu d'aquest 
procés ha de ser crear les bases democrà¬ 
tiques per superar la confrontació, incloent 
totes les opcions polítiques de la societat 
basca, al voltant de dues taules de nego¬ 
ciació. Una la dels partits polítics, sindicats i 
organitzacions socials amb l'objectiu d'arrib¬ 
ar a un acord conjunt sobre els elements 
claus del conflicte, és a dir, el dret del poble 
basc a decidir el seu futur, i la relació Inter¬ 
na dels territoris bascos. L'altra conformada 


per ETA i el Govern espanyol, per promoure 
la desmílitarítzació del país i solucionar la 
situació dels exiliats i presos I preses polí¬ 
tiques basques. La superació del conflicte és 
possible. Perquè el procés continuï endavant 
cal crear les condicions democràtiques 
bàsiques i la participació de tots els agents 
en la lluita per una solució democràtica pels 
drets del poble basc. Per aquestes raons, els 
sotasignants fem una crida a totes les parts 
implicades, perquè - tot i les dificultats- es 
comprometin realment en el procés de dià¬ 
leg i negociació política, acceptant que al 
final d'aquest procés sigui tota la ciutadania 
basca qui decideixin el seu futur. Per tot 
això, des dels Països Catalans ens sumem a la 
crida internacional que ha fet Askapena de 
mobilitzacions solidàries amb Euskal 
Herria.». 

Per enviar adhesions: 

suport.euskalherria@gmail.com. 

Grup de Suport a Euskal Herria + 

Lluites d'Arreu 


Enfrontaments a Bolívia per 
tombar l’alcalde de Cochabamba 


Repressió al M ovimbht Anarquista 


El jucidi contra en Ruben i l'Ignasi 
suspès fins al mes de febrer 


Dues morts i més de 70 persones ferides 


Barcelona.- El passat dijous 11, gairebé un 
centenar de persones es van concentrar a 
partir de les 9 del matí davant els jutjats del 
passeig Lluís Companys, per mostrar el seu 
suport a en Ruben i l'Ignasi. El judici, que 
s'havia de celebrar al jutjat penal número 5, 
va ser suspès al migdia i fins el 8 de febrer, a 
causa de problemes de salut d'un dels dos 
companys. 

Tal com anunciàvem la setmana passada, el 
dia 10 al migdia es va celebrar una concen¬ 


tració als jutjats de la plaça Castilla de 
Madrid. A Saragossa una cinquantena de 
persones també van participar d'una con¬ 
centració el divendres 12 al migdia a les 
escales del Paranimf de la Universitat de 
Saragossa. Ambdues concentracions van 
denunciar la persecució contra en Ruben i 
l'Ignasi i la petició desproporcionada de la 
pena (més de set anys de presó). 

Més informació: www.presosalacalle.net 

Cochabamba/ Bolívia.- Cochabamba fa dies 
que és l'escenari d'una movilització popular 
contra l'alcalde. El passat dijous 11 de gener 
es van 'produir dues morts I més de 70 fer¬ 
its com al resultat dels enfrontaments que 
es van registrar entre els autodenominats 
“jóvenes por la democràcia" i els moviments 
socials que exigeixen la renúncia de l’alcalde 
Manfred Reyes Vila. Els seguidors de l'al¬ 
calde recolzen les postures de la oligarquia 
terratinent de Sta. Cruz que volen autono¬ 
mia de les seves zones per a quedar-se els 
beneficis dels negocis petrolers i ramaders. 
Els moviments socials, entre juntes veïnals i 
camperols cocaleros, volen la renúncia de 
l'alcalde per l’entrega del seu territori als 


interessos econòmics. Diversos moviments 
socials mantenien des de feia dies vigílies a 
la plaça principal de Cochabamba i a la 14 de 
setembre. Allà van ser atacats amb pals per 
un gruix de “jóvenes por la democràcia" 
usats com a grup de xoc que van rebasar la 
barrera policial i els diferents grups de 
camperols es van defensar donant lloc a 
diversos enfrontaments amb desenes de fer¬ 
its i amb almenys dos camperols morts per 
trets que es van disparar. Tot i així, continu¬ 
en les massives mobilitzacions populars i a 
la capital, La Paz, milers de persones es van 
manifestar en solidaritat amb els camperols 
i veïns de Cochabamba. 

Contra-lnfos 16/1/ 07 

















Prbos i preses bm Lluíta 


En d ben sa dels Espais Naturals 


Un detingut apareix penjat a 
una comissaria de Sevilla 

Sevilla,- Un home que es trobava detingut a cés, pel que s'ha decretat el secret de les 
la comisaría de la Policia Nacional de Blas actuacions. L'home, d'uns 40 anys, va ingre- 
Infante, a Sevilla, va apareixer penjat als cal- sar el mateix dissabte al calabós, sobre les 
abossos el passat dissabte 13 de gener sobre 14.00 hores, detingut per un presunte 
les 17.00 hores. La Policia Nacional ha obert delicte de tràfic de drogues, 
una investigació interna per aclarar el suc- Contra-lnfos 16/1/ 07 

Un pres mora Picassent 

C.P.Picassent/ València.- La guàrdia civil ha penitenciari de Picassent. Aquesta persona 
obert una investigació per esbrinar la mort es trobava empresonada en el centre de pre- 
d'un pres que va aparèixer penjat el diu- ventius, concretament al mòdul número 27. 
menge 7 de gener a la seva cel·la del centre Contra-lnfos 16/1/ 07 

En llibertat l'empresonat per error 

Fe dèrrates.- En el darrer butlletí, en la notícia Ges, Osona) li han de fer un judici el proper 
titulada «Un home d’Olot empresonat per dia 7 de febrer amb una petició fiscal de tres 
error a La M odel»; no es tractava d'un home anys de presó, pel cas que narràvem la set- 
d'O lot sinó de Vic, Osona. Per altra banda, ens mana anterior d'un atracament a un superme- 
informen que en Francisco Javier Escobar ja rcat de Manlleu amb el qual no hi té res a 
està en llibertat provisional després d'haver veure, tal com quedava demostrat a la nota 
pagat 6.000 euros de fiança el divendres 12 de la Koordinadorad'Osonakontra la tortura 
de gener. De totes maneres, a aquest veí de (KOKTEL) publicada en el darrer butlletí. 
Torelló, originari de Colòmbia (La Vall del Contra-lnfos 16/1/ 07 


Dissabte 20 de gener - ]2h a la plaça SantJaume <M >Jaume I 

Concentració suport Euskal Herria 

Diumenge 21de gener - ]2h a la plaça Universitat <M>Universitat 

Aturem la precarietat laboral i social 

Diumenge 21de gener - ]2h davant Diputació General d'Aragó 

M anifestació estatal contra OTAN 

Dimecres 24 de Gener - ]0h c / Mallorca, 270 - Consolat Itàlia 

Concentració suport detingut Girona 

Diumenge 4 de Febrer - ]8h a la F’laça Universitat - <M >Universitat 

4 de Febrer: lany empresonats 

Tots els dijous de ]6h a 20h al c/ Reina Amàlia ILbis <M >Paral·lel 

Oficina RAM i Oficina d'O kupació 


Un accident en un vaixell de Repsol 
provoca una taca de fuel a la costa 


Tarragona,- Segons organitzacions ecolo¬ 
gistes de Catalunya les fuites de cru, com la 
succeïda el passat divendres 5 de gener a les 
instal·lacions que la companyia Repsol té al 
port de Tarragona, "comencen a ser habitu¬ 
als”. Els fets van succeir quan un vaixell que 
descarregava cru en el pantalà tarragoní 
propietat de Repsol va originar dues taques 
de fuel, d'uns 70 metres, que es van 
començar a espargir per la Costa Daurada, 
“Conforme passen els dies es van convertint 
en unes taques més àmplies, disperses i dis¬ 
contínues", fet pel qual "és difícil determinar 
la contaminació", argumenta el delegat deia 


Generalitat de Tarragona, Xavier Sabaté. 
Queixes de les entitats 
Entitats com el Grup d'Estudi i Protecció de 
l'Ecosistema del Camp (GEPEC) afirmen que 
a Tarragona "ja fa molts anys que hem de 
viure amb l'inabastable fum negre marró de 
la refineria, que dia rera dia ennegreix els 
camps tarragonins". L'entitat es queixa d'es¬ 
tar acostumada "a respirar els gasos con- 
taminants que envia l’empresa petrolera”, "ja 
són massa habituals les taques a les costes 
que embruten el litoral, els fons marins i les 
platges,” 

Continuen les accions contra el TAV 


Euskal Herria.- Dissabte 13 de gener pel matí, 
un grup de 10 persones va parar un tren 
d'Euskotren al peatge d’Egoibar. Dues 
d’aquestes persones es van posar davant del 


tren barrant-li el pas mentre la resta deco¬ 
raven els vagons i repartien octavetes contra 
el TAV. 

Un coet impacta a lAmbaixada 
delsEUA d Atenes 


Atenes/ Grècia .- Un coet va causar danys al 
tercer pis de l'edifici principal de l’ambaixa¬ 
da dels EUA a Atenes. L'ambaixador dels 
Estats Units a Atenes, Charles Ries, va quali¬ 
ficar d'"especialment seriós” l'atac i va asse¬ 
gurar que no hi havia hagut ferits. El grup 
Lluita Revolucionària va reivindicar l'atac, 
que en un principi pretenia destruir l'escut 
nord-americà de la façana de l'edifici, però 
l’artefacte es va colar per una finestra cau¬ 


sant danys materials als lavabos del tercer 
pis. La policia deseguida ho va voler rela¬ 
cionar amb el grup 17 de novembre, que 
actualment ja no està en actiu però que en 
nombroses ocasions va atacar l’embaixada 
yanky. L'ambaixador va informar del succés 
al president nord-americà, George W. Bush, 
així com a la ministra d'Exteriors grega, Dora 
Bakoyani, i a les autoritats relacionades amb 
la seguretat del país. Contra-lnfos 16/1/ 07 


Col·lectius i Conteainformació 


Inauguració del Casal Panxampla 


Tortosa/ Terres de l'Ebre.- El proper dissabte 
20 de gener s'inaugurarà el Casal Popular 
Panxampla, situat al carrer Francesc Gil de 
Frederich, número 6. Hi ha previstes diverses 
activitats que començaran a les 18.30 amb la 
jota a la plaça. Exposicions, murals i grallers 
donaran l’inici a la presentació, que acabarà 
amb un sopar popular i una festa. A partir de 
llavors serà obert tots els divendres i diss¬ 
abtes de 18 a 24h amb la idea de realitzar-hi 
múltiples activitats. Les persones promotores 
del projecte el defineixen com «(...) un espai 
on persones i col·lectius poden trobar-se per 
parlar, somiar, llegir, preparar activitats 


diverses; és un lloc alternatiu on es pot anar 
per trobar informació sobre diverses lluites, 
participar-hi, o simplement ser-hi una estona. 
Ha de servir per a oferir una alternativa de 
d'oci i de lluita, i així crear un espai de lliber¬ 
tat en el qual poden sorgir noves maneres 
d'organítzar-se i treballar. Volem que siga un 
espai obert, un punt de trobada per a totes 
aquelles persones que tenim la necessitat de 
trobar solucions constructives a problemà¬ 
tiques actuals; convertint-lo en un viver de 
teixit associatiu i moviments socials.». 

M és informació: www.panxampla.org 

Panxampla +Contra-lnfos 16/1/ 07 


Presentació de nou d'Ordint la Trama 


Sabadell/ Vallès Occidental.- La revista 
sabadellenca Ordint la Trama, un projecte 
cultural i de compromís nascut l'abril del 
2001 ha tornat al carrer després de mig any 
de replantejament del projecte. El nou 
número d'Ordint es va presentar el passat 
divendres 12 en un acte en què hi van inter¬ 


venir diverses entitats, al nou casal Can 
Capablanca. A partir d'ara la revista es 
torna a editar mensualment. 

Per més informació: 
www.ordintlatrama.com 

Ordint laTrama 

Butlletí setmanal 

Gdntra-Infos 


Tel: 93.530.68.76 

Correu electrònic: 
«zitzania@sindominio.net» 


^L'oratge de 

la setmana vinent 

[ Dimecres 17 

Dijous 18 

Divendres 19 

| Dissabte 20 

Diumenge 21 

Dilluns 22 

Dimarts 23 1 

Última setmana de temperatures anormals per l’època. Entre divendres i dissabte viurem la traca final amb màximes 
properes als 25 2 . Però això s’acaba. Les temperatures baixaran prop de 20 2 entre dimarts i dimecres de la setmana vinent, 
amb una onada d’aire siberià que portarà les glaçades fins a la costa, pluja i neu. 


























































